Amritsar
Store norske leksikon,Geografi,Verdens geografi,Asia,Indias geografi
Amritsar, by i India, Punjab, nær grensen til Pakistan. Byen er et kommersielt, kulturelt og kommunikasjonsmessig senter. Den har tekstilindustri med fremstilling av tepper og sjal, og universitet fra 1969.
Ifølge tradisjonen ble sikhenes hellige skrift samlet inn her og er oppbevart i Det gylne tempel, sikhenes fremste helligdom. Amritsar ble grunnlagt i 1577 av Ram Das, en sikhisk guru.Amritsar-massakren, der nesten 400 tilhengere av Gandhi ble drept, fikk i 1919 stor betydning i den indiske selvstendighetskampen. En annen konflikt fant sted i 1984, da tropper fra den indiske hæren stormet det gylne tempel hvor hundrevis av sikh-nasjonalister hadde forskanset seg. Les mer i Store norske leksikon India Religion i India sikhisme